คือเดือนก่อนประจำเดือนมา2ครั้ง แล้วเดือนที่แล้วประจำเดือนขาดไป 1เดือน พอเดือนนี้มีเลือดสีน้ำตาลออกมา แล้วก้อหายไป มีอะไรกับแฟนไม่ได้คุม แต่ฝังยาคุมกำเนิด มีโอกาสท้องไหมคะ มันเป็นเลือดล้างหน้าเด็กหรือเลือดประจำเดือน ฝังมาจะครบ3ปีแล้ว ไม่เคยเป็นแบบนี้มาก่อนเลย
สวัสดีค่ะ การฝังยาคุมกำเนิดเป็นวิธีการคุมกำเนิดที่มีประสิทธิภาพสูงมากกว่า 99% ถ้าทำในสถานพยาบาลที่เชื่อถือได้ และในระหว่างที่ใช้ยาฝังคุมกำเนิดสามารถมีเพศสัมพันธ์โดยไม่ต้องป้องกันด้วยวิธีอื่นได้ ดังนั้นในกรณีนี้มีโอกาสตั้งครรภ์ได้น้อยมากเลือดที่ออกผิดปกติระหว่างฝังยาคุมอาจเป็นผลข้างเคียงจากยาฝังคุมกำเนิดเอง หรือเกิดจากสาเหตุอื่นๆเช่นการติดเชื้อที่มดลูก/ปากมดลูก/ช่องคลอด เนื้องอกปากมดลูกหรือเนื้องอกมดลูก มีแผลที่อวัยวะเพศ เป็นต้น ในระหว่างฝังยาคุมอาจทำให้ประจำเดือนมาไม่สม่ำเสมอได้ด้วยแนะนำพบสูตินรีแพทย์หากเลือดยังออกมาเรื่อยๆ หรือออกมาค่อนข้างมากจนชุ่มผ้าอนามัย ปวดหน่วงท้องน้อยร่วมด้วย ในระหว่างนี้งดการมีเพศสัมพันธ์ ไม่ซื้อยาปรับฮอร์โมนใดๆมารับประทานเอง